מסכת ברכות – דף-מקורות 12

(1) לסיים את המקורות מדף 11 חלקים 2 – 3. בענין תוד"ה שיעורו, עיין עוד:

בה"ג הלכות ברכות פרק ו "שקדים המרים ... כמ"ד זה וזה לפטור", רא"ש סימן ג (עד "אם היו מתוקין בתחלת ברייתן"), [מעדני יו"ט שם ס"ק ד – ה, וע"ע ביאור הגר"א על השו"ע רב:ה]

טור סימן רב (עד "חשובין לברך עליהן בפה"ע"), ב"י שם "ובעודם בוסר כל זמן... מרים הם ואינם ראויין לאכילה"

[ובענין שביעית, עיין עוד רשימות שיעורים ד"ה והתנן מאימתי אין קוצצין את האילנות בשביעית; ואכמ"ל]

(2) גמרא לו: "פלפלי רב ששת אמר שהכל" עד "חביץ קדרה", רש"י, תוס'

איזה ברכה מברכים על פלפלא רטיבתא? למה?

רי"ף, רבינו יונה ד"ה פלפלי רטיבתא, רא"ש, רמב"ן, מאירי (עד "אלא באותם התמרות")

[רשב"א, רא"ה, רבינו יהונתן מלוניל]

רמב"ם ברכות ח:ז, כ"מ שם, [רבינו מנוח שם ד"ה בורא פרי האדמה], [נחל איתן שם]

שו"ת רשב"א ח"א סימן ת

ספר הלכות גדולות סימן א - הלכות ברכות פרק שישי עמוד סח

שקדים המרים בין קטנים בין גדולים ולא כלום, דא"ר אלעא א"ר מני הורה ר' חנינא בציפורי ואמרי לה ר' חנניה בציפורי הלכה כמ"ד זה וזה לפטור.

טור אורח חיים סימן רב

על כל פירות האילן בין אם הם מז' המינין או משאר מינין ברכה ראשונה שלהם בורא פרי העץ חוץ מהיין שמברך עליו בפה"ג בין חי בין מבושל אבל על הענבים מברכין בפה"ע ובעודן בוסר כל זמן שלא הגיעו לכפול הלבן מברכין עליו בפה"א דכל דבר שגדל על האילן ואינו עיקר הפרי מברכין עליו בפה"א ומשהן כפול הלבן ואילך מברכין עליהן ב"פ העץ ואם הוא מסופק אם הוא כפול הלבן או לא מברך עליהן בפה"א דקי"ל בירך על פרי האילן בפה"א יצא:

ועל החרובין משישרשרו פי' שיראה בהם כמין שרשרות של חרובין מברך עליהן בפה"ע וקודם לכן בפה"א:

ועל הזיתים משיניצו פירוש שגדל הנץ סביבם מברך עליהן בפה"ע וקודם לכן בפה"א ועל שאר האילנות משיוציאו פרי חשובין לברך עליהן בפה"ע

בית יוסף אורח חיים סימן רב

ובעודם בוסר כל זמן שלא הגיעו לכפול הלבן וכו'. בריש פרק כיצד מברכין (לו:) מייתי מתניתין דפרק ד' דמסכת שביעית (מ"י) מאימתי אין קוצצין באילנות בשביעית בית שמאי אומרים כל האילן משיוציאו ובית הלל אומרים החרובין משישרשרו והגפנים משיגרעו והזיתים משיניצו ושאר כל האילנות משיוציאו ואמר רב אסי הוא בוסר הוא כפול הלבן הוא גרוע וכתבו התוספות (ד"ה שיעורו) והרא"ש (סי' ה) והרשב"א (שם ד"ה ואמר) מכאן יש ללמוד שאין מברכין בורא פרי העץ על הבוסר כשהוא פחות מכפול הלבן אבל מברך עליו בורא פרי האדמה כמו קפריסין דאמרינן לעיל בורא פרי האדמה. וכתבו עוד הרא"ש והרשב"א כל האילן משיוציאו מיד חשוב הוא לברך בורא פרי העץ וכן כתבו הגהות (מיימוני ברכות פ"ח אות כ) בשם סמ"ג (עשין כז קיג ע"ג) ומשמע לרבינו שמה שכתבו ושאר כל האילנות משיוציאו היינו חוץ מחרובין וזיתים דאם לא כן נמצא שפסקו הלכה כבית שמאי. ויש לתמוה על רבינו ירוחם (נט"ז ח"ב קמג ע"ג) וגם על רבינו ברמזים (אות ה) שכתבו סתם ושאר כל האילנות משיוציאו ולא חילקו בין חרובין וזיתים לשאר אילנות [בדק הבית] ולי נראה דאין ללמוד מדין שביעית לזיתים וחרובים לענין ברכה דהא חרובים אפילו אחר ששרשרו מרים הם ואינם ראויין לאכילה

נחל איתן הלכות ברכות פרק ח הלכה ז

[ז] הפלפלין והזנגביל בזמן שהן רטובין מברך עליהן בורא פרי האדמה. וכתב הכ"מ שתמה הרמ"ך כיון דפלפלין מקרי עץ וחייבים בערלה למה אין מברכין ברטיבי בורא פרי העץ. ועיי' מה שתירץ בזה הכ"מ ז"ל. ומיהו על רבינו מעיקרא לק"מ דאיהו אזיל לטעמיה שלא זכר כלל דין הפלפלין שחייבים בערלה והשמיט בדיני ערלה הך ברייתא דמייתי הגמ' בברכות ובכמה דוכתי היה ר' מאיר אומר ממשמע שנאמר וערלתם ערלתו את פריו איני יודע שעץ מאכל הוא אלא מה ת"ל עץ מאכל להביא עץ שטעם עצו ופריו שוה ואיזה זה הפלפלין ללמדך שהפלפלין חייבין בערלה. וכתב הפר"ח דסובר רבינו דרק ר' מאיר הוא דאמר הכי אבל רבנן פליגי עליה דר"מ וס"ל דפלפלין לא מקרי עץ מאכל לגבי ערלה ורק בברכת הנהנין חייב כיון שנהנה קצת. ולפ"ז על כרחך לרבנן אין לברך עליו בורא פרי העץ כיון דלא מקרי עץ מאכל ופסק רבינו כרבנן. ונראה דטעמא דרבנן דלא דרשי קרא דעץ מאכל להביא עץ שטעם עצו ופריו שוה וכו'. דס"ל כדרבי יוסי דאמר בריש פ"ק דערלה גבי הנוטע לסייג ולקורות פטור מן הערלה דאפי' אמר הפנימי למאכל והחיצון לסייג הפנימי חייב והחיצון פטור. וטעמא דר' יוסי מפרש בירושלמי ונטעתם כל עץ מאכל את שהוא למאכל חייב לסייג ולקורות פטור. וא"כ דאיצטריך להו קרא לכדר' יוסי משו"ה לא דרשי מיניה להביא עץ שטעם עצו ופריו שוה. ומיהו כיון דחשיב אוכל ופרי לעניין ברכה נראה דהוא הדין דחשיב פרי לעניין חיוב מעשר עכ"פ מדרבנן ויתבאר בהלכות ערובין.

רבינו יהונתן מלוניל על הרי"ף מסכת ברכות (לפי דפי הרי"ף) דף כה עמוד ב

פלפלא רטיבתא ב"פ האדמה, ולא ב"פ העץ, אעפ"י שהוא הפרי עצמו, לפי שלא נטעוהו אדעתא שיאכלם רכים. וכשהן יבשים, לאו אוכלא הוא אלא למתוקי טעמי עבידי, וכן בזנגבילא. אבל שהכל לא מברכין לכתחילה, כדעבדינן בקורא, כיון דלא נטעי ליה אינשי אדעתא דקורא, משום שהפלפלי והזנגביל פרי גמור הוא.

חדושי הרא"ה מסכת ברכות פרק ו - כיצד מברכין

פלפלי, רטיבתא בורא פרי האדמה. יבישתא ולא כלום, וכן זנגבלא רטיבתא בורא פרי האדמה, יבישתא ולא כלום, זה כתוב בהלכות רבנו ז"ל. ונראה דטעות ידי סופר הוא, דפלפלי רטיבתא כיון דאוכלא הוא פרי העץ נמי הוא ובעי לברוכי בורא פרי העץ, וכן מוכיח בסוכה בפירוש דפלפלין פרי העץ הוא.

שו"ת הרשב"א חלק א סימן ת

שאלת עוד פלפלי רטיבתא מברך עלייהו בורא פרי האדמה. ואמאי כיון שהן גדלין באילן בורא פרי העץ הוה לן לברוכי!

תשובה כיון שאין נוטעין אותן אלא על דעת שיתייבשו ויאכלו רובן ביבשותן שחוקין בתבלין בלבד. ואינן נאכלין כן בפני עצמן אלא מיעוטן לפעמים. אין מברכין עליהן בורא פרי העץ אלא פרי האדמה. וקרוב היה שלא יברכו עליהן אלא שהכל כקורא. אלא לפי שנאכלין המעט מהם ברטיבותן ואדעתא דהכי נמי נטעי קצת מברכין עליהם בורא פרי האדמה מיהא הואיל וחייב הכתוב בערלה כדאית' התם /כיצד מברכין/ שרבה אותן הכתוב מדכתב (ויקרא י"ט) ונטעתם כל עץ מאכל.